***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2023-2024 нче уку елы)

**8 нче сыйныф**

**Үткәрү вакыты – 150 минут**

**Максималь балл – 64**

**I. Тестлардан дөрес җавапны билгеләгез.**

1. Җөмләдәге ирен гармониясе чагылыш тапкан сүзләрнең санын билгеләгез. **(2 балл)**

*Тозсыз сүздән тозлы ботка тәмлерәк.* (Мәкаль)

а) 1

ә) 2

б) 3

в) 4

2. Җөмләдәге калын хәрефләр белән бирелгән сүздәге аваз үзгәрешен билгеләгез. **(2 балл)**

*Ялкауның кулы* ***куеныннан*** *чыкмас.* (Мәкаль)

а) тартыклар чиратлашуы

ә) яңгыраулыкта охшашлану

б) ирен ассимиляциясе

в) борын ассимиляциясе

3. Җөмләдәге калын хәрефләр белән күрсәтелгән сүз урынына туры килә торган фразеологизмны билгеләгез. **(2 балл)**

*Әнием* ***эшсез*** *йөрүчеләрне яратмый.*

а) авыз ерып

ә) җиде кат күккә менеп

б) җил куып

в) сүзгә кесәгә керми

4. ***Иҗтиһад*** сүзенең бүгенге көндә кулланыла торган вариантын билгеләгез. **(2 балл)**

а) тырышлык

ә) хат

б) көнчыгыш

в) акыл

5. Ясалма исемне билгеләгез. **(2 балл)**

а) балам

ә) сөйләм

б) түшәм

в) күлмәк

6. Ияртүче теркәгечне билгеләгез. **(2 балл)**

а) ләкин

ә) чөнки

б) һәм

в) яки

7. Сәбәп-максат рәвешен билгеләгез. **(2 балл)**

а) мамыктай

ә) аз

б) бүген

в) тикмәгә

8. Җөмләдәге калын хәрефләр белән бирелгән сүзнең кайсы сүз төркеменә караганлыгын билгеләгез. **(2 балл)**

*Дөядәй буең* ***булганчы****, төймәдәй уең булсын.* (Мәкаль)

а) хикәя фигыль

ә) шарт фигыль

б) хәл фигыль

в) инфинитив

9. Сүзтезмәне билгеләгез. **(2 балл)**

а) тәмле җиләк

ә) җиләк

б) яшелчә, җиләк-җимеш

в) кура җиләге

10. Җөмләнең иясен билгеләгез. **(2 балл)**

*Тырышкан табар, ташка кадак кагар.* (Мәкаль)

а) тырышкан

ә) ташка

б) кадак

в) кагар

**II. Башыгызны эшләтегез.**

Хәрефләрне дөрес итеп урнаштырып, мәкальне укыгыз һәм языгыз. **(6 балл)**

РАЗБЫК ЫАКГБЫ КРАЫНСААД ЫТАРБ ӘҖРИГ АГЛЫЕ.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**III. Теоретик бирем.**

Сызыклар өстенә тиешле сүзләрне языгыз. **(8 балл)**

Татар сүзләрендә сузыклар я калын гына, я **\_\_\_\_\_\_\_\_\_\_** генә булалар. **\_\_\_\_\_\_\_\_\_\_\_\_** авазлар үзләре генә иҗек барлыкка китерә алмыйлар. Охшаш мәгънәле сүзләр **\_\_\_\_\_\_\_\_\_\_\_\_\_\_** дип атала. Сүзгә ялганып килә торган кисәк **\_\_\_\_\_\_\_\_\_\_\_** дип атала. РФ – тезмә сүзнең **\_\_\_\_\_\_\_\_\_\_\_** хәрефләреннән ясалган кыскартылма исем. Баллы – предметның **\_\_\_\_\_\_\_\_\_\_\_\_** белдерә торган сыйфат. Асыл сыйфатлар **\_\_\_\_\_\_\_\_\_\_\_\_\_\_** белән төрләнәләр. Фигыльләр **\_\_\_\_\_\_\_\_\_\_\_\_\_\_** һәм юклыкта килә ала.

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(6 балл)**

Белым ровным слоем покрыл снег всю землю. Поля и лесные поляны теперь – как гладкие чистые страницы какой-то гигантской книги.

Днём идёт снег. Кончится – страницы чистые. Утром придёшь – белые страницы покрыты множеством таинственных значков, черточек, точек, запятых. *(Виталий Бианки)*

2. Төшеп калган хәрефләрне языгыз. **(3 балл)**

Кышкы урманда

Кыш – художник, с**..**кланырлык итеп,

Ямь, матурлык биргән урманга.

Бар җирдә дә **..**омшак кар җәймәсе:

Алан**..**ар да ап-ак, юллар да.

**Өсләренә көяз чыршыларның**

**Ак ..фәктәй бәсләр уралган.**

Та**..** тууга, энҗе б**..**ртекләре

Балкый анда алсу нурлардан. *(Әнәс Кари)*

2.1. Сингармонизм законының рәт гармониясенә буйсынмаган сүзне күчереп языгыз. **(1 балл)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. ***Урманга*** сүзенең транскрипциясен языгыз **(2 балл) \_\_\_\_\_\_\_\_\_\_\_\_\_\_\_\_**

2.3. Сүзләрнең синонимнарын языгыз. **(2 балл)**

***художник*** – \_\_\_\_\_\_\_\_\_\_ ***көяз*** – \_\_\_\_\_\_\_\_\_\_\_\_\_\_\_\_\_\_\_\_\_\_

2.4. ***Җәймәсе*** сүзенең мәгънәле кисәкләрен билгеләгез. **(2 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.5. Калын хәрефләр белән бирелгән җөмләгә җөмлә кисәкләре ягыннан анализ ясагыз. **(4 балл)**

3. Кышкы табигатьнең матурлыгы нидә? Фикерләрегезне 8-10 җөмләдән торган бәйләнешле текст итеп языгыз. **(10 балл)**